கேள்வி: புணர்நிலையணி என்பது என்ன?
பதில்: புணர்நிலையணி என்பது வினையாலும், பண்பாலும் இரண்டு பொருளுக்கு ஒரு சொல்லே முடிக்கும் சொல்லாகப் பொருந்துமாறு சொல்லுவது ஆகும்.http://www.tamilvu.org/courses/degree/d031/d0314/html/d03146l4.htmhttp://www.srmuniv.ac.in/tamilperayam/tamil_courses/Lessons/MA_Tamil/IV_Year/matt15/html/mat15007tp4b.htm.
கேள்வி: புணர்நிலையணி - புணர்நிலை அணியின் வகைகள் பற்றி தகவல் சொல்.
பதில்: புணர்நிலை அணி வினைப் புணர்நிலை, பண்புப் புணர்நிலை என இரண்டு வகைப்படும்.
கேள்வி: புணர்நிலையணி - வினைப் புணர்நிலை பற்றி தகவல் சொல்.
பதில்: கூறப்படும் இரண்டு பொருளுக்கும் பொதுவான ஒரு வினை பற்றிய சொல்லை முடிக்கும் சொ ல்லாக அமைத்துக் கூறுவது வினைப் புணர்நிலை எனப்படும். (எ.கா.) ''வேண்டுருவம் கொண்டு, கருகி, வெளிபரந்து,'' ''நீண்ட முகிலுடனே நீர்பொழிந்த, - ஆண்தகையோர் மேவல்'' ''விரும்பும் பெருநசையால் மெல்ஆவி'' ''காவல் புரிந்திருந்தோர் கண்'' (கருகி - கறுத்து;முகில் - மேகம்; நசை - காதல்; ஆவி - உயிர்.) பாடல்பொருள்: ஆண்மை மிக்க தலைவரைச் சேர விரும்பிய பெருங்காதலாலே தம்முடைய மெல்லிய உயிர் போகாதபடி பாதுகாக்கும் தொழிலை மேற்கொண்டிருந்த தலைவியருடைய கண்கள், வேண்டிய உருவத்தைக் கொண்டு, கறுத்த நிறத்தை உடையதாய், வானம் எங்கும் பரந்து நீண்ட முகில்களுடனே நீரைப் பொழிந்தன. அணிப் பொருத்தம்: இப்பாடலில் கூறப்பட்ட பொருள்கள் இரண்டு. ஒன்று, கண்; மற்றொன்று, முகில். இவ்விரு பொருளுக்கும் பொதுவான 'நீர் பொழிந்த' என்னும் வினை பற்றிய ஒரு சொல்லையே முடிக்கும் சொல்லாக அமைத்திருத்தலின் இது, வினைப் புணர்நிலை ஆயிற்று.